open-index/open-wikipedia-markdown huggingface dataset:
சந்தஸ்

**சந்தஸ்**  வேதாங்கங்களின் மூன்றாவது உறுப்பாகும். இது வேதத்தின் பாதமாக கருதப்படுகிறது. தமிழில் யாப்பிலக்கணம் என்பதே சமசுகிருத மொழியில் சந்தஸ் எனப்படும். சீக்ஷா சரியான உச்சரிப்புக்கான விதிமுறைகளைத் தொகுக்கிறது, வியாகரணம் அக்ஷரங்களின் (எழுத்துக்களின்) பொருத்தத்தைத் தீர்மானிக்கிறது, சந்தஸ் வேத மந்திரப் பிரயோகத்தின் ஒட்டுமொத்த ஒலி வடிவம் குலைவற்ற ஒழுங்கு கொண்டிருக்க உதவுகிறது. இவ்வகையில் வேத ஒலிகள் மற்றும் மந்திரங்களை சந்தஸ் காப்பாற்றிக் கொடுப்பதாகச் சொல்லலாம். வேத மந்திரங்களைத் தவறாக உச்சரிப்பது விரும்பத்தகாத எதிர்மறை விளைவுகளை அளிப்பது போலவே,  மந்திரங்களில் உள்ள எழுத்துக்களை (அட்சரங்களை) கூட்டுவதும் குறைப்பதும் பிழையாக அமையும். சந்தஸ் குறித்த நூல்களில் பிங்கலரின்  சந்தஸ் சாஸ்திரமே புகழ் பெற்றதாகும். 

## மேற்கோள்கள்


## வெளி இணைப்புகள்
பகுப்பு:யாப்பிலக்கணம்
பகுப்பு:இந்திய மெய்யியல்
பகுப்பு:சமசுகிருதம்
பகுப்பு:வேதம்
யோகான்னசு பிரான்சு ஆர்ட்மேன்

**யோகான்னசு பிரான்சு ஆர்ட்மேன்** (ஜனவரி 11, 1865 – செப்டம்பர் 13, 1936) ஒரு செருமானிய இயற்பியலாளரும் வானியலாளரும் ஆவார். இவர் 1904இல் டெல்ட்டா ஓரியானிசின் நிறமாலையை ஆராய்ந்த போது கால்சியம் வரிகளைத் தவிர மற்ற அனைத்து வரிகளும் இடம்பெயர்வதைக் கண்டார். இது விண்மீன்களிடை ஊடகம் ஒன்று நிலவுவதைக் குறிக்கிறது எனக் கூறினார்.

இவர் தெ லா பிலாத்தா வான்காணகத்தின் இயக்குநராக நவம்பர் 1922 முதல் மே 1934வரை இருந்தார். அப்போது இவர் வானியற்பியலில் வான்காணகப் பணிகளை வழிநடத்தினார். இவர் மூன்று சிறுகோள்களைக் கண்டுபிடித்தார்.

இவர் இலீப்சிக் பல்கலைக்கழகத்தில் நிலா மறைப்புகளைப் பற்றி ஆய்வு செய்து 1891இல் முனைவர் பட்டம் பெற்றார்.

## தகைமைகள்
*நிலாவின் அப்புறம் உள்ள குழிப்பள்ளம் ஒன்று ஆர்ட்மேன் குழிப்பள்ளம் எனப் பெயரிடப்பட்டுள்ளது.
*தொலைநோக்கியைக் குவியவிக்கும் கருவி ஒன்று ஆர்ட்மேன் மறை என்று பெயரிடப்பட்டுள்ளது.

## மேற்கோள்கள்


## வெளி இணைப்புகள்
*  Lista de cientificos 
*Hartmann, Johannes Franz 

பகுப்பு:கனிமவியலாளர்கள்
பகுப்பு:செருமானிய இயற்பியலாளர்கள்
பகுப்பு:செருமானிய வானியலாளர்கள்
பகுப்பு:1865 பிறப்புகள்
பகுப்பு:1936 இறப்புகள்
பகுப்பு:சிறுகோள் கண்டுபிடிப்பாளர்கள்
நிருக்தம்

**நிருக்தம்** அல்லது **சொல் இலக்கணம்**, (Nirukta) வேதத்தின் நான்காம் வேதாங்கமாகும். நிருக்தம் வேதத்தின் செவியாகக் கருதப்படுகிறது. நிருக்தம் வேதத்தின் வேர்ச் சொல்லகராதி ஆகும். நிருக்தம் ஒவ்வொரு சொல்லின் வேரையும் கண்டெடுத்துக் கொடுக்கிறது. வேத மொழியில் உள்ள கடினமான சொற்களுக்கு  மூலம் மற்றும் பொருள் தருவதுடன், அன்றாட பயன்பாட்டில் உள்ள சொற்களையும் அசை பிரித்து அவற்றின் மூலப் பதங்களை விளக்கி, ஏன் குறிப்பிட்ட பொருளில் ஒவ்வொரு சொல்லும் பயன்படுத்தப்படுகிறது என்பதை விளக்குகிறது.

## மேற்கோள்கள்


## வெளி இணைப்புகள்
*Nirukta Shastra

பகுப்பு:சொல்லிலக்கணம் 
பகுப்பு:சமசுகிருதம்
பகுப்பு:சொற்பிறப்பியல்
காட்பிரீடு மூன்சென்பெர்கு

**காட்பிரீடு மூன்சென்பெர்கு** (*Gottfried Münzenberg*, (17 மார்ச் 1940 – 2 சனவரி 2024) என்பவர் ஒரு செருமானிய இயற்பியலாளர் ஆவார்.

## பிறப்பும் கல்வியும்
இவர் 1940 மார்ச்சு மாதம் 17ஆம் நாளில் செருமனியின் சட்சோனி மாகாணத்தில் உள்ள நார்தாவுசென் நகரில் சீர்திருத்தத் திருச்சபை அமைச்சர்கள் குடும்பத்தில், பாட்டர் எயின்சு, எலன் மூன்சென்பெர்கு ஆகியோருக்கு மகனாகப் பிறந்தார். தன் வாழ்க்கை முழுவதும் இவர் இறையியல், மெய்யியல் கோட்பாடுகளில் இயற்பியலின் தாக்கம் குறித்து ஆழ்ந்த ஈடுபாடு கொண்டிருந்தார்.

இவர் செருமனியின் கெய்சன் நகரிலுள்ள சட்டசு-இலீபிகுப் பல்கலைக்கழகம், இன்சுபிரக்கு பிரான்சென்சுப் பல்கலைக்கழகம் ஆகியவற்றில் தன்னுடைய இயற்பியல் பட்டத்தையும் தொடர்ந்து 1971இல் செருமனியின் கெய்சன் பல்கலைக்கழகத்தில் முனைவர் பட்டத்தையும் நிறைவு செய்தார்.

## பணி
1976ஆம் ஆண்டில் இவர், இடாமிட்டாட்டுத் தொழினுட்பப் பல்கலைக்கழகத்தில் பீட்டர் அம்புருசிடர் தலைமையில் இயங்கிய செருமனியின் சி. எசு. ஐ அணு வேதியியல் துறைக்கு இடம்பெயர்ந்தார். கனமான அயனிப் பொருள்களைப் பிரித்தெடுக்கும் பணியில் கப்பல் கட்டுமானத் தொழிலில் இவர் முக்கியப் பங்கு வகித்தார். பீட்டர் அம்புருசிடருடன் இணைந்து இவர் போரியம் (Bh Z=107), ஆசியம் (Hs Z=108), மெய்ட்னீரியம் (Mt Z=109), டார்ம்சிட்டாட்டியம் (Ds Z=110), இரோயன்ட்கெனியம் (Rg Z=111), கோப்பர்நீசியம் (Cn Z=112) போன்ற தனிமங்களைக் கண்டறிவதிலும் குளிர் கனவயனிப் பிணைப்புச் செயற்பாடுகளிலும் பெரும்பங்கு வகித்துள்ளார். 1984ஆம் ஆண்டில் தொடங்கப்பட்ட சி. எசு. ஐ. அமைப்பின் புதிய துண்டு பிரிப்புத் திட்டத்திற்கு இவர் தலைவரானார். இத்திட்டம் கன அயனிகளின் பொருண்மம் சார் இடைவினைகள், விந்தையான அணுக்கரு கற்றைகளை தோற்றுவித்தலும் பிரித்தலும், விந்தையான அணுக்கருக்களின் வடிவமைப்பு போன்ற பல ஆய்வுத் தலைப்புகளுக்கு அடிப்படையான வழிகளைத் திறந்து வைத்தது. மேலும் இவர் சி. எசு. ஐ அணு அமைப்பு, அணுக்கரு வேதியியலில் துறைகளின் இயக்குனராகவும் மார்ச்சு 2005இல் பணியோய்வு பெறும் வரை மைன்சுப் பல்கலைக்கழகத்தில் இயற்பியல் பேராசிரியராகவும் பணிபுரிந்தார்.

## விருதுகள்
1983இல் செருமனியின் கெய்சன் பல்கலைக்கழகம் இவருக்கு அளித்த உரோஞ்சன் விருதும் 1996ஆம் ஆண்டில் பிராங்கபேட்டு நகரில் சிகாடு ஆபுமான் என்பவருடன் இணைத்து இவருக்கு வழங்கப்பட்ட ஓட்டோ-ஆன் பரிசும் இவர் பெற்ற மிகவும் குறிப்பிடத்தக்க விருதுகளாகும்.

## மேற்கோள்கள்
* Gottfried Münzenberg: "Stigmatisch fokussierendes Teilchenspektrometer mit Massen- und Energiedispersion", Ph.D. thesis, Giessen, 1971
* Gottfried Münzenberg, Mathias Schädel: "Moderne Alchemie: die Jagd nach den schwersten Elementen", Vieweg, 1996
* C.A. Bertulani, M.S. Hussein, G. Münzenberg: "Physics of radioactive beams", Nova Science Publ., Huntington, NY, 2001, ISBN 1-59033-141-9

பகுப்பு:1940 பிறப்புகள்
பகுப்பு:2024 இறப்புகள்
பகுப்பு:செருமானிய இயற்பியலாளர்கள்
ஜார்ஜ் எர்பிக்

**ஜார்ஜ் அவார்டு எர்பிக்** (*George Howard Herbig*, சனவரி 2, 1920 – அக்டோபர் 12, 2013) ஓர் அமெரிக்க வானியலாளர் ஆவார். இவர் அவாய் பல்கலைக்கழகத்தில் வானியலாளராகப் பணியாற்றினார். எர்பிக்-ஆரோ பொருட்கள் கண்டுபிடிப்பில் இவர் பெயர் பெற்றார்.

## பின்புலம்

இவர் 1920இல் மேற்கு வர்ஜீனியா, வீலிங்கில் பிறந்தார். எர்பிக் முனைவர் பட்டத்தை 1948இல் பெர்க்லி கலிபோர்னியா பல்கலைக்கழகத்தில் பெற்றார், அதன் ஆய்வேடு, ”ஒண்முகில்நிலையில் மாறுபடும் விண்மீன்கள்” என்பதாகும். அவரது சிறப்புப் புலம் படிமலர்ச்சியின் தொடக்கநிலை விண்மீன்கள் ஆகும். இவை இடைநிலைப் பொருண்மை உள்ள முந்து முதன்மை வரிசை விண்மீன்களாகும். இவை எர்பிக் Ae/Be வகை விண்மீன்கள் என வழங்கப்படுகின்றன. மேலும் உடுக்கணவெளி ஊடகத்தைக் கண்டுபிடித்தார். இவர் கியூல்லெரிமோ ஆரோவுடன் இணைந்து எர்பிக் ஃஆரோ பொருட்களைக் கண்டுபிடித்தார்; இவை ஒண்முகில் நிலையில் தோன்றும் விண்மீனின் இருமுனைமைப் பாய்வால் ஏற்படும் பொலிவார்ந்த படலத்திட்டுகள்/பட்டைகளாகும். உடுக்கணவெளி விரவல் பட்டை அறிவுப்புல ஆய்விலும் பெரும்பங்களிப்பு செய்துள்ளர். இவ்வகையில் 1963முதல் 1995வரை தொடர்ச்சியாக ஒன்பது கட்டுரைகளை “விரவிய உடுக்கணப் பட்டைகள்”  என்றதலைப்பில் வெளியிட்டுள்ளார்.

## தகைமைகள்
;விருதுகள்

*அமெரிக்க வானியற் கழகத்தின் வானியலுக்கான எலன் பி. வார்னர் பரிசு (1955)
*அயலக அறிவியல் உறுப்பினர், மாக்சு பிளான்கு வானியல் நிறுவனம், ஐடல்பர்க்
*அமெரிக்க வானியற் கழகத்தின் என்றி நோரிசு இரசலின் விரிவுரைத் தகைமை (1975)
*லீக் பல்கலைக்கழக விருது (1969)
*பசிபிக் வானியற் கழக புரூசு விருது (1980)
*கனடிய வானியற் கழக பெட்ரி பரிசும் விரிவுரைத் தகைமையும் (1995)

;இவரது பெயரைக் கொண்டவை

*குறுங்கோள் 11754 எர்பிக்
*எர்பிக்  Ae/Be வகை விண்மீன்கள்
*எர்பிக்-ஆரோ பொருட்கள்

## தேர்ந்தெடுத்த வெளியீடுகள்
*FU ஓரியானிசு விண்மீன்களின் உயர்-பிரிதிறக் கதிர்வரைவு ApJ **595** (2003) 384&ndash;411 
*இள விண்மீன் கொத்து IC 5146, AJ 123 (2002) 304&ndash;327 
*பர்னார்டுவின் மெரோப் ஒண்முகில் மீள்வருகை: புதிய நோக்கிட்டு முடிவுகள் AJ **121** (2001) 3138&ndash;3148 
*விரவிய உடுக்கணவெளிப் பட்டைகள், Annu. Rev. Astrophys. '''33''' (1995) 19&ndash;73
*இயல்பிகந்த முன்முதன்மை வரிசை விண்மீன் VY தௌரி, ApJ '''360''' (1990) 639&ndash;649
*R Monocerotis இன் கட்டமைப்பும் கதிர்நிரலும் ApJ '''152''' (1968) 439
*புபொப 1999 அருகில் உள்ள இரு ஒண்முகிற்பொருட்களின் கதிர்நிரல்கள், ApJ '''113''' (1951) 697

## மேற்கோள்கள்

பகுப்பு:1920 பிறப்புகள்
பகுப்பு:2013 இறப்புகள்
பகுப்பு:அமெரிக்க வானியலாளர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
இந்திய-உரோம வர்த்தக உறவுகள்

இந்தியா மற்றும் உரோம் நாட்டினிடையே வர்த்தக உறவுகள் கி.மு.30-லேயே இருந்து வந்துள்ளன. உரோம வரலாற்று ஆய்வாளர்கள் உரோம மனைவிகளுக்கு சில்க் வாங்குவதற்காக இந்தியாவில் நிறைய வெள்ளி மற்றும் தங்கத்தை இழந்ததாக குறிப்பிட்டுள்ளனர். பண்டைய தமிழ் பேரரசுகளான சேர,சோழ,பாண்டிய நாடுகளில் தொடர்ச்சியாக வணிக தொடர்பு வைத்திருந்தனர்.
## வர்த்தகம்

### விலங்குகள்
யானை, காண்டாமிருங்களின் தந்தங்கள் ஏற்றுமதியில் முக்கியப் பங்கு வகித்தன. சிறுத்தைகள், புலிகள், சிங்கங்கள் சர்க்கஸ் போன்றவற்றில் பயன்படுத்த வாங்கப்பட்டன.

## துறைமுகங்கள்
### உரோம துறைமுகங்கள்
#### அரிசோனி
### முக்கிய தமிழகத் துறைமுகங்கள்
#### பரிகசா
#### முசிறி
காலத்தால் அழிந்து போன துறைமுகமான முசிறி இந்தியாவின் தென்மேற்குத் திசையில் அன்றைய சேரநாட்டில் அமைந்திருந்தது. இத்துறைமுகம் சேர மற்றும் உரோம நாட்டின் இடையேயான வர்த்தகத்தில் முக்கிய பங்காற்றியது.
#### அரிக்கமேடு
அரிக்கமேடு அன்றைய சோழநாட்டில் அமைந்த துறைமுகமாகும்.

## கலாச்சார மாற்றம்

## ஆதாரங்கள்

பகுப்பு:இந்தியா
பகுப்பு:தமிழர்_வரலாறு
பகுப்பு:இந்தியப் பொருளாதார வரலாறு
பகுப்பு:தமிழ்நாட்டுப் பொருளாதார வரலாறு
ஒ.ச.நே. ஈடுசெய்தல்

**ஒ. ச. நே.  ஈடுசெய்தல்** *(UTC offset)* என்பது ஒரு குறிப்பிட்ட இடத்தின் குறிப்பிட்ட நாளில் ஒருங்கிணைந்த சர்வதேச நேரத்திலிருந்து வேறுபடுகின்ற மணி மற்றும் நிமிடங்களைக் குறிக்கின்றது. பொதுவாக இந்நேர வேறுபாடு  (+ அல்லது -) குறியீகள் மூலமாக குறிக்கப்படுகிறது. எனவே ,ஒரு இடத்தில் நிலவுகின்ற நேரமானது ஒருங்கிணைந்த சர்வதேச நேரத்திலிருந்து ஒரு மணி நேரம் முன்னால் இருக்கிறது என்றால் ( குளிர்காலத்தில் பெர்லினில் இருக்கும் நேரத்தைப் போல) அதை ஒருங்கிணைந்த சர்வதேச நேரத்திற்கு ஈடு செய்யும் பொருட்டு "+01:00", "+0100", அல்லது சாதாரணமாக "+01" என்று குறிக்கப்படுகிறது.

## நேர வலயம் மற்றும் நேரமீடுசெய்தல்

நேர வலயம் என்பது ஒரு நிலவியற் பகுதியில் உள்ள அனைவரும் கிட்டத்தட்ட ஒரே நேரத்தை உணர்வதைக் குறிக்கும்.

நேரமீடுசெய்தல் என்பது ஒரு நிலவியற்பகுதியில் நிலவும் நேரத்தை , ஒருங்கிணைந்த சர்வதேச நேரத்திற்குச் சமமான நேரமாகக் குறிப்பிடும்பொருட்டு கூட்டவோ அல்லது குறைக்கவோ செய்கின்ற நேரத்தின் அளவாகும். அந்நேரம் பகலொளி சேமிப்பு நேரம் அல்லது திட்ட நேரம் என்பவற்றில் எதுவாகவும் இருக்கலாம்.

ஏதாவதொரு குறிப்பிட்ட நேர வலயத்தில் வசிப்பவர்கள் ( உருசியா அல்லது தென் ஆப்பிரிக்கா போல) திட்ட நேரத்தை ஆண்டு முழுவதுமோ அல்லது  கோடைகாலத்தின் பகல் பொழுது மற்றும் குளிர்காலத்திலோ கண்காணிக்க இயலும்.

## பகலொளி சேமிப்பு நேரம்

வட அமெரிக்கா , ஐரோப்பா மற்றும் ஆத்திரேலியா போன்ற பல நாடுகளில் பகலொளி சேமிப்பு நேரம் பயன்படுத்தப்படுகிறது. பகலொளி சேமிப்பு நேரம் என்பது பரவலாக பயன்பாட்டில் இருக்கும் திட்ட நேரத்தை  கோடை மாதங்களில் முன்னோக்கி நகர்த்தும் முறையாகும். இது பொதுவாக ஒரு மணி நேரமாகும். மத்திய ஐரோப்பிய நேரம் ஒ. ச. நே + 01:00 என்பது மத்திய ஐரோப்பிய கோடை நேரம் ஒ. ச. நே + 02:00 என்று மாற்றப்படுகிறது மற்றும் பசிபிக் திட்ட நேரம் ஒ. ச. நே 08:00 என்பது பசிபிக் பகலொளி நேரமாகவும் மாற்றப்படுகிறது.

## இவற்றையும் காண்க

*அ.சீ.நி 8601 - அனைத்துலக நாள் மற்றும் நேர சீர்தர நிறுவனம்.
*ஒ.ச.நே.நேரமீடுசெய்தல் பட்டியல்
*சீர்தரத்துக்கான அனைத்துலக நிறுவனம்

## வெளிப்புற இணைப்புகள்
*Time Service Dept., U.S. Naval Observatory
காவலூர் முருகன் கோயில்

**காவலூர் முருகன் கோயில்**, இந்தியா,  தமிழ்நாடு, தஞ்சாவூர் மாவட்டத்திலுள்ள முருகன் கோயிலாகும்.

## அமைவிடம்
இக்கோயில் தஞ்சாவூர் மாவட்டத்திலுள்ள அம்மாப்பேட்டை ஒன்றியத்தில் அமைந்துள்ளது.

## அமைப்பு
சண்முகசுப்பிரமணியசுவாமி கோயில் என்றழைக்கப்படுகின்ற இக்கோயில் திருப்புகழ் பாடிய  அருணகிரிநாதரால் பாடல் பெற்ற கோயிலாகும். சற்றே உயர்ந்த தளத்தில் அமைந்துள்ள இக்கோயில் கருவறை, விமானம் உள்ளிட்ட அமைப்புகளுடன் உள்ளது. கோயிலில் பலிபீடம், நந்தி உள்ளன. கோயிலின் முன் மண்டபத்தில் விநாயகர், சந்திரன், சூரியன், வல்லவநாதர், அருணகிரிநாதர், அங்காரஹன் உள்ளிட்டோர் உள்ளனர்.  ஆறுபடை வீடுகளைச் சேர்ந்த முருகனின் திருவுருவங்கள் சுதைச் சிற்பங்களாக அமைக்கப்பட்டுள்ளன.

## மேற்கோள்கள்

## வெளி இணைப்புகள்
* தினமலர் கோயில்கள்

பகுப்பு:கௌமாரம்
பகுப்பு:தஞ்சாவூர் மாவட்டத்திலுள்ள முருகன் கோயில்கள்
கரீப் ரத் விரைவுவண்டி

**கரீப் ரத்** என்ற சொல்லுக்கு ஏழையின் வண்டி என்று பொருள். குறைந்த செலவில் பயணிக்கத்தக்க தொடர்வண்டிகளை கரீப் ரத் என்ற பெயரில் இந்திய இரயில்வே இயக்குகிறது. இத்தகைய வண்டிகளில் கட்டணமும் குறைவு. பெட்டிகளில் அதிக இருக்கைகள் இருக்கும். இது ராஜ்தானி வகை வண்டிகளின் வேகத்தில் இயங்குகிறது.

## படக்காட்சிகள்

File:Muzaffarpur Anand Vihar Terminal Garib Rath Express at Muzaffarpur Junction.jpg|ஆனந்து விகார் முசாபர்பூர் கரீப் ரத் எக்ஸ்பிரஸ்
File:12113 Garib Rath Express at Nagpur.jpg|புனே நாக்பூர் கரீப் ரத் எக்ஸ்பிரஸ்
File:Puri Garibrath at BZA.jpg|பெங்களூர் புரி கரீப் ரத் எக்ஸ்பிரஸ்
File:Garib Rath.JPG|செகந்திராபாத் - யஷ்வந்துபூர் கரீப் ரத் எக்ஸ்பிரஸ்
|ஆனந்து விகார் பாகல்பூர் கரீப் ரத் எக்ஸ்பிரஸ்


## சான்றுகள்

## இணைப்புகள்
*http://www.indianrail.gov.in/garibrath_trn_list.html

## மேற்கோள்கள்

பகுப்பு:இந்திய விரைவுவண்டிகள்
கப்போங்கு மொழி

**கப்போங்கு** (*Kapóng*) என்பது கயானா, மற்றும் வெனிசுவேலாவில் பேசப்படும் ஒரு கரிபன் மொழி ஆகும். இம்மொழி கயானாவில் குறிப்பாக அந்நாட்டின் மசருனி ஆற்றிற்கு மேலேயுள்ள பகுதிகளில் பரவலாகப் பேசப்படுகிறது. இம்மொழியைப் பேசுவோர் அனேகமாக கிராமங்களில் வசிக்காவிட்டாலும், கமராங், ஜவால்லா, வரமதோங், காக்கோ ஆகிய இடங்களில் உள்ளோர் பெரும்பான்மையாகப் பேசுகின்றனர். கப்போங்கு மொழியில் இரண்டு வட்டாரமொழி வழக்குகள் உள்ளன. அவை: அக்கவாயோ, பட்டமோனா ஆகியனவாகும்.

## மேற்கோள்கள்

பகுப்பு:கயானாவின் மொழிகள்
பகுப்பு:வெனிசுவேலாவின் மொழிகள்
பகுப்பு:கரிபன் மொழிகள்
பகுப்பு:கரிபிய மொழிகள்
சிஆர்-7

**அண்ட செம்பெயர்ச்சி 7** அல்லது **கொசுமசு செம்பெயர்ச்சி 7** (*Cosmos Redshift 7*, *Galaxy Cosmos Redshift 7*, *Galaxy CR7* அல்லது *CR7*) என்பது மிகவும் பழமையானதும், மிகவும் தூரத்தில் உள்ளதுமான விண்மீன் பேரடைகளில் ஒன்று ஆகும். இது புவியில் இருந்து 12.9 பில்லியன் ஒளி ஆண்டுகள் தொலைவில் செக்ஸ்டான்சு என்ற விண்மீன் குழுவில் அமைந்துள்ளது. இப்பேரடையில் பெரு வெடிப்பின் பின் தோன்றிய முதல் விண்மீன்கள் இங்குள்ளதாக அறிவிக்கப்பட்டுள்ளது.

திரள்-iii வகை விண்மீன்கள் அடங்கிய தொடக்கநிலைப் பால்வெளியின் கண்டுபிடிப்பு அண்டவியலில் புதிய ஆய்வுக் கட்டமாகும். இது ஏற்கெனவே கண்டறியப்பட்டுள்ள பொலிவுமிக்க பால்வெளியைவிட மும்மடங்கு பொலிவைக் கொண்டுள்ளது. தொடக்கத்தில் உருவாகிய பால்வெளியில் மீள்மின்னணுவாக்கம் (Reionisation) நிகழ்ந்த, பெருவெடிப்பிற்குப் பிறகு 80 கோடி ஆண்டுகளுக்குப் பிந்திய, காலகட்டத்தைச் சேர்ந்த பால்வெளிவகையிது. இதுவரை இவ்வகை விண்மீன்களடங்கிய அண்டம் கோட்பாட்டியலாக மட்டுமே முன்கணிக்கப்பட்ட வொன்றாகும். இப்போது அந்தக் கோட்பாட்டுக் கருதுகோள் மெய்யென நிறுவப்பட்டுள்ளது. இதில்தான் முன்பு நிலவிய எளிய தனிமங்கள் அணுக்கருப் பிணைவால் ஒருங்கிணைந்து இன்று நிலவும் அடர்தனிமங்களாக (Heavy Elements) உருவாகின. இதில் அமைந்த விண்மீன்கள் முதல் தலைமுறை விண்மீன்கள் ஆகும். இதற்கு முப்பதே அகவையுள்ள போர்த்துகேயக் கால்பந்து வீர்ரான CR7 என மக்களால் வழங்கப்படும் கிறித்தியானோ உரொனால்டுவின் பெயரிடப்பட்டுள்ளது. எனவே இது இனி CR7 பால்வெளி என அழைக்கப்படும்.இத்தகையபால்வெளியில் மட்டுமே இன்று நிலவும் சூரியக்குடும்பம் போன்ற விண்மீன்-கோள்குவை மண்டலங்கள் உருவாக முடியும்.

போர்த்துகேய நாட்டு இலிசுபன் பல்கலைக்கழகப் டேவிட் சோப்ராலும்  நெதர்லாந்து வான்காணகமும் இணைந்து ESOவின் மீப்பெருந்தொலைநோக்கியைப் பயன்படுத்தி வானின் சிறுபரப்பில் மட்டுமே ஹேடாமல் மிகப் பரந்து விரிந்த விண்கொளம் முற்றிலும் துழாவி இந்தப் பால்வெளியைக் கண்டுபிடித்துள்ளனர். இவர்கள் இதுபோன்ற பல பால்வெளிகளைக் கண்டுபிடித்துள்ளனர். இவற்றில் மிகப்பொலிவான ஒன்றிற்கே CR7 எனப்பெயரிட்டுள்ளனர். இதில் நீல நிறமும் செம்பொலிவும் கொண்ட விண்மீன்கொத்துகள் உள்ளதால் இது திரள்-iii வகையைச் சார்ந்த ஒற்றைப் பான்மையினதாக உறுதிபடுத்தப்பட்டது.

## மேற்கோள்கள்

## வெளி இணைப்புகள்
*http://www.eso.org/public/news/eso1524/
*http://www.thehindu.com/todays-paper/tp-national/brightest-early-galaxy-named-after-ronaldo/article7334977.ece
*http://www.goal.com/en/news/12/spain/2015/06/18/12851842/ronaldo-is-out-of-this-world-astronomers-name-galaxy-cr7
*http://qz.com/430770/astronomers-discovered-a-superbright-galaxy-and-named-it-after-soccer-star-cristiano-ronaldo/
*http://www.studydhaba.com/cr7-galaxy-brightest-early-galaxy-named-after-ronaldo/ 
*https://www.offcampusfreshers.com/latest-government-jobs/ 

பகுப்பு:விண்மீன் பேரடைகள்
ஊர்வசி புட்டாலியா

**ஊர்வசி புட்டாலியா** (*Urvashi Butalia*, பிறப்பு: 1952) என்பவர் பெண்ணிய எழுத்தாளர், படைப்பாளி, நூலாசிரியர், மற்றும் நூல் வெளியீட்டாளர் ஆவார். காளி பார் விமன் (kali for women) என்ற இந்தியாவின் முதல் பெண்ணியப் பதிப்பகத்தை ரிது மேனனுடன் சேர்ந்து தோற்றுவித்தவர்.

## இளமைக் காலம்
ஊர்வசி புட்டாலியா அரியானா மாநிலம் அம்பாலா என்னும் ஊரில் பிறந்தார். 1973 ஆம் ஆண்டில் இலக்கியத்தில் இளங்கலை, முதுகலைப் பட்டங்களை தில்லிப் பல்கலைக்கழகத்தில் பயின்று பெற்றார். பின்னர் 1977 இல் இலண்டன் பல்கலைக்கழகத்தில் தென்னாசிய ஆய்வுகள் செய்து முதுகலைப் பட்டம் பெற்றார்.

## பதிப்புப் பட்டறிவு
தில்லியில் அமைந்துள்ள ஆக்சுபோர்டு பல்கலைக்கழக பதிப்பகத்தில் பணியில் சேர்ந்து பதிப்பு சம்பந்தமான அனுபவங்களை ஊர்வசி புட்டாலியா பெற்றார். 1982 இல் இலண்டனில் உள்ள 'செட் புக்ஸ்' அமைப்பில் பெண்ணிய ஆய்வுகளில் ஈடுபட்டார். 1984 ஆம் ஆண்டில் ரிது மேனனுடன் இணைந்து பெண்ணியக் கருத்துகளைப் பரப்பும் நோக்கத்துடன் ஒரு பதிப்பகத்தைத் தோற்றுவித்தார். 2003 ஆம் ஆண்டில் ரிது மேனனுடன் கருத்து வேறுபாடு ஏற்பட்டு இருவரும் பிரிந்தனர். அதற்குப் பிறகு 'சுபான் புக்ஸ்' என்னும் பதிப்பகத்தைத் தொடங்கினார். பெண்ணியம் பேசும் நூல்கள் மட்டுமன்றி கதை, புதினம், குழந்தை நூல்கள்  பொது நூல்கள் எனப் பல வகை நூல்களை இப்பதிப்பகம் வெளியிட்டது.

## எழுத்துப்பணி

பெண்களுக்கு எதிரான வன்செயல்களைக் கண்டித்தும் எதிர்த்தும் பல செய்தித்  தாள்களிலும் இதழ்களிலும் எழுதி வருகிறார். பெண்களின் படைப்பாற்றலை வளர்த்தெடுக்க உதவி வருகிறார்.  இந்தியா பாக்கிஸ்தான் பிரிவினையின் போது நிகழ்ந்த வன்முறையிலும் போராட்டத்திலும் பாதிக்கப்பட்டு உயிர்ப் பிழைத்தோர் பலரை அணுகி பேட்டி கண்டு அவர்களுடைய அவலங்களையும் அனுபவங்களையும் பதிவு செய்துள்ளார்.  தி கார்டியன், தி டைம்ஸ் ஆப் இந்தியா, அவுட்லுக், இந்தியா டுடே, தி இந்து போன்ற ஆங்கிலத்தாள்களில் பாலினச் சிக்கல்கள், தீவிரவாதம், அரசியல் போன்ற தளங்களில் தம் கருத்துகளை எழுதுகிறார். ஊர்வசி புட்டாலியா இதுவரை 7 நூல்கள் எழுதி இருக்கிறார். இவரும் ரிது மேனனும் இணைந்து பத்மசிறீ விருதினை 2003-ஆம் ஆண்டில் பெற்றனர்.

## மேற்கோள்கள்

## வெளி இணைப்புகள்
*http://www.thehindu.com/opinion/op-ed/lets-ask-how-we-contribute-to-rape/article4235902.ece
*http://pad.ma/NB/info
*http://www.goodreads.com/author/show/47414.Urvashi_Butalia

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:இந்தியப் பெண்ணியவாதிகள்
பகுப்பு:இந்தியப் பெண் எழுத்தாளர்கள்
பகுப்பு:இந்திய எழுத்தாளர்கள்
பகுப்பு:இந்தியப் பெண் ஊடகவியலாளர்கள்
பகுப்பு:பெண்ணிய எழுத்தாளர்கள்
பகுப்பு:இந்திய ஆங்கில எழுத்தாளர்கள்
பகுப்பு:இந்தியப் பெண் தொழிலதிபர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
ஜன சதாப்தி விரைவுத் தொடருந்து

**ஜன சதாப்தி விரைவுவண்டி**  என்னும் தொடர்வண்டிகள் இந்தியாவில் இயக்கப்படுகின்றன. இவை *[[சதாப்தி விரைவுவண்டி]]*யைப் போன்றவை.

ஜன சதாப்தி வண்டிகளில் *ஹில் குயின் எக்ஸ்பிரஸ்* என்னும் வண்டி மட்டுமே மீட்டர் பாதையில் இயங்குகிறது. இது லும்திங்கில் தொடங்கி லோயர் ஹாப்லாங் வரை செல்லும். இந்த வண்டியும் கூடிய விரைவில் அகல ரயில்பாதைக்கு மாற்றப்படும்.

## இயக்கப்படும் வண்டிகள்
கீழே உள்ள பட்டியலில் ஜன சதாப்தி வகை வண்டிகளைக் காண்க.

## சான்றுகள்

## இணைப்புகள்

*  இந்திய ரயில்வேயின் அதிகாரப்பூர்வ வலைத்தளம்

பகுப்பு:இந்தியத் தொடருந்து சேவைகள்
பகுப்பு:இந்திய விரைவுவண்டிகள்
டாட்டாநகர் சந்திப்பு

**டாட்டாநகர் சந்திப்பு**, இந்தியாவிலுள்ள ஜம்சேத்பூர் நகருக்கான தொடர்வண்டி நிலையமாகும். இந்த நிலையம் முன்னர் பீகாரில் இருந்தது. மாநில பிரிவினைக்குப் பின்னர், சார்க்கண்ட் மாநில எல்லைக்குள் உள்ளது. இது
தென்கிழக்கு ரயில்வே கோட்டத்தில், அதிக பயணிகள் பயன்படுத்தும் இரண்டாவது முக்கிய நிலையம். 

## வண்டிகள்

### விரைவு வண்டிகள்

## மேலும் பார்க்க
* ஜம்சேத்பூர்
* ஆதித்யாபூர்

## சான்றுகள்

## இணைப்புகள்

பகுப்பு:மேற்கு வங்காளத்திலுள்ள தொடருந்து நிலையங்கள்
ஒஸ்டுவால்டு செயன்முறை

**ஒஸ்டுவால்டு செயன்முறை** *( Ostwald process)* என்பது நைட்ரிக் அமிலம் தயாரிக்கப் பயன்படும் ஒரு வேதியியல் செயல்முறையாகும். வில்லெம் ஓஸ்டுவால்டு இச்செயன்முறையைக் கண்டறிந்து 1902 ஆம் ஆண்டில்  காப்புரிமையும் பெற்றிருந்தார். இவருடைய இச்செயன்முறையே நவீன வேதியியல் தொழிற்சாலைகளில் முதன்மையாக அங்கம் வகிக்கிறது. மேலும் பொதுவான உரங்கள் உற்பத்திக்குத் தேவையான தாதுப் பொருட்களையும் இசெயன்முறை வழங்குகிறது. வரலாற்றிலும் நடைமுறையிலும் இசெயன்முறை ஹேபர் செயன்முறையை ஒத்திருக்கிறது. ஹேபர் செயன்முறை அமோனியா உற்பத்திக்குத் தேவையான தாதுப் பொருட்களை வழங்குகிறது.

## செயன்முறை

அமோனியா நைட்ரிக் அமிலமாக மாறுவது இரண்டு படிநிலைகளில் நிகழ்கிறது. 10 சதவீதம் ரோடியம் சேர்ந்த பிளாட்டின  வினையூக்கி முன்னிலையில் அமோனியா, ஆக்சிசனுடன் சேர்த்து சூடாக்கப்படுவதால் நைட்ரிக் அமிலமும் தண்ணீரும் உருவாகிறது. வலுவான வெப்ப உமிழ் வினை இப்படிநிலையில் நிகழ்கிறது. வெப்பம் உருவாக்குவதற்கான ஆதார வினையாக இவ்வினை  கருதப்பட்டது

:4 NH3 (வாயு) + 5 O2 (வாயு) → 4 NO (வாயு) + 6 H2O (வாயு)  (ΔH = −905.2 கிலோஜூல்)

இரண்டாவது நிலையானது, நீருள்ள உறிஞ்சும் இயந்திரத்தில் நிகழும் இரண்டு வினைகளை உள்ளடக்கியுள்ளது. முதலாவதாக நைட்ரிக் ஆக்சைடு மீண்டும் நைட்ரசன் ஈராக்சைடாக: ஆக்சிசனேற்றம் செய்யப்படுகிறது. இவ்வாயு உடனடியாக நீரால் உறிஞ்சப்பட்டு நீர்த்த நிலையென்றாலும் தேவையான நைட்ரிக் அமிலத்தைத் தருகிறது. ஒருபகுதி வாயு மீண்டும் நைட்ரிக் ஆக்சைடாகக் குறைக்கப்படுகிறது:.

:2 NO (வாயு) + O2 (வாயு) → 2 NO2 (வாயு)  (ΔH = &minus;114 கிலோஜூல்/மோல்)
:3 NO2 (வாயு) + H2O (திரவம்) → 2 HNO3 (aq) + NO (வாயு) (ΔH = −117 கிலோஜூல்/மோல்)

நைட்ரிக் ஆக்சைடு மறு சுழற்சியில் ஈடுபடுத்தப்படுகிறது. தேவையான அடர்த்திக்கு அமிலம் காய்ச்சி வடித்தல் மூலம் தயாரிக்கப்படுகிறது. 
மாறாக, கடைசி படிநிலை காற்றில் நிகழ்த்தப்பட்டால்.

நைட்ரிக் ஆக்சைடு மறு சுழற்சியில் ஈடுபடுத்தப்படுகிறது. தேவையான அடர்த்திக்கு அமிலம் காய்ச்சி வடித்தல் மூலம் தயாரிக்கப்படுகிறது. 
மாறாக, கடைசி படிநிலை காற்றில் நிகழ்த்தப்பட்டால்.

:4 NO2 (வாயு) + O2 (வாயு) + 2 H2O (திரவம்) → 4 HNO3 (நீர்த்த)

ஒட்டு மொத்தமாக 98 சதவீதம் உற்பத்தி கிடைக்க வேண்டுமெனில் முதலாவது படிநிலைக்கு குறிப்பிட்ட சில நிபந்தனைகள் பின்பற்றப்பட வேண்டும். அவை,

•	4 முதல் 5 வளிமண்டல அழுத்தம்
•	சுமார் 217 பாகை செல்சியசு வெப்பநிலை

நைட்ரிக் ஆக்சைடு மீள நைட்ரசனாக மாறும் பக்க வினையையும் இங்கு கருத்திற் கொள்ள வேண்டும்.

:4  + 6  → 5  + 6 

வாயுக்கலவை வினையூக்கியுடன் தொடர்பு கொள்ளும் நேரத்தை குறைப்பதன் மூலம் இந்த இரண்டாம் நிலை வினையை கட்டுப்படுத்த இயலும்.

## மேற்கோள்கள்

## வெளிப்புற இணைப்புகள்
* Physics Daily 
* Nitrogen & Phosphorus (General Chemistry course), Purdue University
* Drake, G; "Processes for the Manufacture of Nitric Acid" (1963), International Fertiliser Society (paysite/password)
* Manufacturing Nitrates: the Ostwald process Carlton Comprehensive High School; Prince Albert; Saskatchewan, Canada.

பகுப்பு:வேதியியல் செயல்முறைகள்
பகுப்பு:தொழிற்துறை செயல்முறைகள்
பகுப்பு:ஊக்கியியல்
பகுப்பு:செருமானியக் கண்டுபிடிப்புகள்
மேற்கு இரயில்வே (இந்தியா)

**மேற்கு ரயில்வே** என்பது இந்திய இரயில்வேயின் 17 மண்டலங்களில் ஒன்று. இது 1951 நவம்பர் 05 முதல் பயன்பாட்டில் உள்ளது. இந்த கோட்டத்திற்கு உட்பட்டவற்றில் ரத்லம் - மும்பை சென்ட்ரல், அகமதாபாத் - மும்பை, பாலன்பூர் - அகமதாபாத் ஆகிய வழித்தடங்கள் முக்கியமானவை.

## ரயில் பாதை

## முக்கிய நிலையங்கள்
சர்ச்சுகேட் தொடர்வண்டி நிலையம்,
மும்பை சென்ட்ரல்,
அகமதாபாத் தொடர்வண்டி நிலையம்,
பாந்திரா முனையம்,
வடோதரா தொடர்வண்டி நிலையம்,
சூரத்து,
பவ்நகர் தொடர்வண்டி நிலையம்,
ரத்லம் சந்திப்பு,
இந்தோர் சந்திப்பு,
உஜ்ஜைன் சந்திப்பு,
ராஜ்கோட்,
காந்திதாம் தொடர்வண்டி நிலையம்

## சான்றுகள்

## இணைப்புகள்
* மேற்கு ரயில்வேயின் தளம்

பகுப்பு: இந்திய இரயில்வே மண்டலங்கள்
காந்தர்வ வேதம்

**காந்தர்வ வேதம்**, இந்து தொன்மவியலில் சில தேவ கணங்களை கந்தர்வர்கள், அரம்பையர்கள் (அப்சரஸ்), வித்தியாதரர்கள், கிண்ணரர்கள், கிம்புருடர்கள் என்று வகைப்படுத்தப்பட்டனர். அவர்களில் கந்தர்வர்கள் இசை மற்றும் நடனக் கலையில் தேர்ச்சி பெற்றவர்கள் என்று கருதப்படுகிறது. 

பரத முனிவர், நாட்டிய சாஸ்திரம் எனும் காந்தர்வ வேதம் எழுதியவராக கருதப்படுகிறார். காந்தர்வக் கலை கிமு 500 முதல் கிபி 500 முடிய வளர்ச்சி அடைந்ததாக கருதப்படுகிறது.. காந்தர்வ சாத்திரம் 6,000 சுலோகங்களும், 36 அதிகாரங்களும் கொண்டது. அதில் இசை, நடனம், நாடகம் என்ற மூன்று இருந்தன. இன்றுள்ள கந்தர்வ வேதத்தில் சங்கீதம், நடனம், நாட்டியம், நாடகம், கவிதை அடங்கும். 
நாரதர், காந்தர்வக்  கலை கந்தர்வர் இது பிராமணர்களை தேவ கணத்தினர் என்று சொல்லும் நூல் ஆகும். இந்த காந்தர்வம் என்றால் தாலி கட்டாமல் மணம் புரிந்து கொள்ளுதல் என்று பொருளாகும். காந்தர்வர்கள் என்றால் பெண்களை தன்பால் ஈர்ப்பின் கவர்ந்தவர் என்று பொருள்.

## மேற்கோள்கள்


பகுப்பு:இந்திய மெய்யியல்
பகுப்பு:சமசுகிருத நூல்கள்
பகுப்பு:இந்து சமய நூல்கள்
பகுப்பு:இந்து தொன்மவியல்
பகுப்பு:இசை
பகுப்பு:இந்தியாவில் நடனம்
பகுப்பு:இந்தியப் பண்பாட்டு வரலாறு
தனுர் வேதம்

**தனுர் வேதம்**, *தனுஷ்* என்ற சமசுகிருத சொல்லிற்கு *வில்* என்றும், வேதம் என்பதற்கு அறிவு என்றும் பொருள்படும். நேரடி பொருளில், இச்சொல் வில் வித்தையை குறிக்கும். இதிகாச புராணங்களில் இப்பொருளில்தான் தனுர்வேதம் என்ற சொல் பயன்படுத்தப்பட்டுள்ளது. பின்னர் தனுர் வேதம் என்ற சொல், வாள், ஈட்டி, கதாயுதம், கத்தி போன்றவைகளுடன் போரிடும் கலைகளையும் குறிக்க பயன்படுத்தப்படுகிறது.

பண்டைய இந்திய இதிகாசங்களில் வில் வித்தையில், இராமன், இலக்குவன், பீஷ்மர், துரோணர் அருச்சுனன், கர்ணன் மற்றும் ஏகலைவன் புகழ் பெற்றவர்களாக விளங்கினர்.
கதாயுதப் போரில், பலராமன், பீமன், துரியோதனன் மற்றும் துச்சாதனன் சிறந்து விளங்கினர்.

## மேற்கோள்கள்


## வெளி இணைப்புகள்

பகுப்பு:இந்திய மெய்யியல்
பகுப்பு:சமசுகிருத இலக்கியம்
பகுப்பு:இந்து சமய நூல்கள்
எலி (திரைப்படம்)

***எலி*** என்பது 2015 ஆவது ஆண்டில் வெளியான ஒரு தமிழ்த் திரைப்படமாகும். நடிகர் வடிவேலு, நடிகை சதா ஆகியோர் முக்கிய கதாபாத்திரங்களில் நடித்த இத்திரைப்படத்தை யுவராஜ் தயாளன் இயக்கியிருந்தார். தெனாலிராமன் திரைப்படத்தை இயக்கிய யுவராஜ் தயாளன் அப்படத்தின் வெற்றியைத் தொடர்ந்து, வடிவேலுவுடன் மீண்டும் இணைந்த இத்திரைப்படமும் ஒரு நகைச்சுவைத் திரைப்படமாகும். வித்யாசாகர் இசையமைத்த இத்திரைப்படம் 2015 சூன் 19 அன்று வெளியானது.

## மேற்கோள்கள்

## வெளியிணைப்புகள்
* ''Eli: Seriously unfunny'' - ஒரு திரை விமர்சனம்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
குப்பநத்தம், விருத்தாசலம் வட்டம்

குப்பநத்தம் (ஆங்கிலம் : Kuppanatham) என்பது கடலூர் மாவட்டத்தில் விருத்தாசலம் வட்டத்தில் அமைந்துள்ள ஒரு கிராமம் ஆகும். இது விருத்தாசலத்திற்கு மிக அருகாமையில் அமைந்துள்ளது. இந்திய அரசின் 2011-ஆம் ஆண்டு மக்கள் தொகை கணக்கெடுப்பின்படி, குப்பநத்தம் கிராமத்தில் 998 வீடுகள் உள்ளன. மேலும் இக்கிராமத்தில் 4,025 மக்களும் அதில் 2.053 ஆண்களும் 1972 பெண்களும் அடங்குவர்.

## தொழில்
குப்பநத்தம் கிராமத்தில் விவசாயம் முக்கிய தொழிலாக கருதப்படுகிறது. 2011-ஆம் ஆண்டு கணக்கெடுப்பின்படி, 472 பேர் விவசாயத்தை முழு நேரமாக மேற்கொள்கின்றனர். இதில் 394 ஆண்களும் 78 பெண்களும் அடங்குவர். மேலும் 1,313 பேர் விவசாயத்தை பகுதி நேரமாக மேற்கொள்கின்றனர். இதில் 520 ஆண்களும் 793 பெண்களும் அடங்குவர். இதர வேலை செய்பவர்கள் 327 பேர் உள்ளனர்.

## கல்வியறிவு
குப்பநத்தம் கிராமம் கல்வியறிவில் முன்னேறும் கிராமமாக உள்ளது. 2011-ஆம் கணக்கெடுப்பின்படி, இக்கிராமத்தில் 2,650 கல்வியறிவு பெற்றுள்ளனர். இதில் 1,563 ஆண்களும் 1,087 பெண்களும் அடங்குவர். இந்தக் கிராமத்தில் 1,375 பேர் படிப்பறிவு பெறாமல் உள்ளனர். இதில் 490 ஆண்களும் 885 பெண்களும் உள்ளனர். மேற்கண்ட வகையில் பார்க்கும் போது படிப்பறிவு பெற்றவர்கள் அதிகமாக உள்ளனர். இங்குள்ளவர்கள் கீழ்நிலைக்கல்வியை சொந்த கிராமத்திலேயும், மேல்நிலைக்கல்வியை விருத்தாசலத்திலோ அல்லது மற்ற நகரங்களிலோ கற்கின்றனர். இந்த கிராமத்திற்கு மிக அருகாமையில் திரு.கொளஞ்சியப்பர் அரசு கலைக்கல்லூரி இடம்பெற்றுள்ளது.

## வர்த்தகம்
குப்பநத்தம் கிராமத்தைச் சேர்ந்தவர்கள் பொருட்களை வாங்கவோ அல்லது விற்கவோ அருகிலுள்ள விருத்தாசலம் நகரத்திற்கு செல்ல வேண்டியுள்ளது.

## போக்குவரத்து
குப்பநத்தம் கிராமத்தைச் சேர்ந்தவர்கள் பெரும்பாலும் இருசக்கர வாகனங்களைப் பயன்படுத்துகின்றனர். பேருந்து மூலம் தொலைதூரத்திற்கு செல்ல விருத்தாசலம் நகரத்திற்கு செல்ல வேண்டியுள்ளது.

## அருகாமையிலுள்ள உள்ள ஊர்கள்
*விருத்தாசலம்
*நரிமணம்
*கோபுராபுரம்
*பொன்னேரி
*சின்னபண்டாரங்குப்பம்
*புதுகூரைப்பேட்டை
*கோமங்கலம்
*பூதாமூர்

## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்
பிகானீர் மற்றும் ஜெய்ப்பூர் ஸ்டேட் வங்கி

**பிகானீர் மற்றும் ஜெய்ப்பூர் ஸ்டேட் வங்கி** அல்லது **ஸ்டேட் பாங்க் ஆப் பிகானீர் மற்றும் ஜெய்ப்பூர்** என்பது இந்தியாவில் செயல்பட்டுவரும் 26 பொதுத்துறை வங்கிகளில் ஒன்றாகும்.  மேலும் இவ்வங்கி பாரத ஸ்டேட் வங்கியின் 6 துணை வங்கிகளில் ஒன்றாகும். 2014 ஆவது ஆண்டு நிலவரப்படி இவ்வங்கி 1,140 கிளைகளுடன் செயல்பட்டு வருகிறது.  இக்கிளைகளில் பெரும்பாலானவை ராஜஸ்தான் மாநிலத்திலேயே அமைந்துள்ளன. 2016 ஆம் ஆண்டில், பிகானீர் மற்றும் ஜெய்ப்பூர் ஸ்டேட் வங்கி உள்ளிட்ட ஐந்து பொதுத்துறை வங்கிகளான பிகானீர் மற்றும் ஜெய்ப்பூர் ஸ்டேட் வங்கி, ஐதராபாத் ஸ்டேட் வங்கி, பாட்டியாலா ஸ்டேட் வங்கி, திருவாங்கூர் ஸ்டேட் வங்கி, மைசூர் ஸ்டேட் வங்கி ஆகிய வங்கிகள், பாரத ஸ்டேட் வங்கியுடன் ஒன்றிணைக்க திட்டமிடப்பட்டது, இதற்கு இந்திய அரசு 2017 பிப்ரவரி 15 ஆம் தேதி ஒப்புதல் அளித்தது. இறுதியாக 2017 மார்ச் 31 அன்று பாரத ஸ்டேட் வங்கியுடன்  இணைக்கப்பட்டன.

## மேற்கோள்கள்

## வெளியிணைப்புகள்
* SBBJ Official site 

பகுப்பு:இந்தியப் பொதுத்துறை வங்கிகள்
பகுப்பு:இந்திய வங்கிகள்
பி. ஆர். பந்துலு

**பி. ஆர். பந்துலு** *(Boodgur Ramakrishnaiah Panthulu, B. R. Panthulu,* 26 சூலை 1911 – 8 அக்டோபர் 1974) தென்னிந்தியாவைச் சேர்ந்த திரைப்பட இயக்குநர், தயாரிப்பாளர் மற்றும் நடிகராவார்.

## திரைப்படத் துறை பங்களிப்புகள்

### நடித்த திரைப்படங்கள்
# ராஜபக்தி‎ (1937)
# தானசூர கர்ணா‎ (1940)
# திலோத்தமா‎ (1940)
# விஜயலட்சுமி ‎ (1946)
# நாம் இருவர் (1947)
# பக்த ஜனா‎ (1948)
# சம்சார நௌகா‎ (1948)
# மச்சரேகை‎ (1950)
# சின்னத்துரை‎ (1952)
# பணம்‎ (1952)
# ஆசை மகன்‎ (1953)
# மாமியார்‎ (1953)
# மருமகள்‎ (1953)
# கல்யாணம் பண்ணியும் பிரம்மச்சாரி‎ (1954)
# கற்கோட்டை‎ (1954)
# விளையாட்டு பொம்மை‎ (1954)
# செல்லப்பிள்ளை‎ (1955)
# டாக்டர் சாவித்திரி‎ (1955)

### தயாரித்து இயக்கிய திரைப்படங்கள்
# தங்கமலை ரகசியம் (1957)
# சபாஷ் மீனா‎ (1958)
# வீரபாண்டிய கட்டபொம்மன் (1959)
# குழந்தைகள் கண்ட குடியரசு‎ (1960)
# கப்பலோட்டிய தமிழன்‎ (1961)
# பலே பாண்டியா (1962)
# கர்ணன்‎ (1964)
# முரடன் முத்து‎ (1964)
# ஆயிரத்தில் ஒருவன்‎ (1965)
# நம்ம வீட்டு மகாலட்சுமி‎ (1966)
# எங்க பாப்பா‎ (1966)
# நாடோடி (1966)
# ரகசிய போலீஸ் 115‎ (1968)
# தேடிவந்த மாப்பிள்ளை‎ (1970)
# கங்கா கௌரி (1973)
# ‎ஸ்கூல் மாஸ்டர் (1973)

### தயாரிப்பு மட்டும் செய்த திரைப்படங்கள்
# கல்யாணம் பண்ணியும் பிரம்மச்சாரி 1954
# கடவுள் மாமா‎ (1974)

### இயக்கம் மட்டும் செய்த திரைப்படம்
# சங்கிலித்தேவன்‎ (1960)

## பெற்ற விருதுகளும், சிறப்புகளும்
* கலைமாமணி விருது

## மேற்கோள்கள்

## வெளி இணைப்புகள்
*திரைப்பட இயக்குநர் பி.ஆர். பந்துலுவின் நூற்றாண்டு விழா-கர்நாடகத்தில் ஓராண்டு கொண்டாட்டம்
* ''A 100 goes unsung''

பகுப்பு:1911 பிறப்புகள்
பகுப்பு:1974 இறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தமிழ்த் திரைப்பட நடிகர்கள்
பகுப்பு:கலைமாமணி விருது பெற்றவர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:கன்னடத் திரைப்பட இயக்குநர்கள்
பகுப்பு:1910 பிறப்புகள்
பகுப்பு:கோலார் மாவட்ட மக்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
இந்திராணி (சப்தகன்னியர்)

**இந்திராணி** () அல்லது **ஷசி**, (Indrani or Shachi) (Indra's queen or Speech), ; (சமசுகிருதம்): शची;), துவக்க வேத கால நாகரீகத்தில், இந்து சமயத்தில் ஏழு புகழ் மிக்க பெண் கடவுளர்களில் (சப்தகன்னியர்) ஒருவராக கருதப்படுபவர். இவளை **ஐந்திரி** என்றும் **இந்திரா தேவி**, **ராஜேந்திரி**, **மகேந்திரி**, **நரேந்திரி** என்றும் பௌமன் என்ற அசுர மன்னனின் மகள் என்பதால் *பௌலோமி* என்றும் வேதங்கள் அழைக்கிறது. இந்திரனின் மனைவியான இந்திராணி மிக அழகானவர். இந்திராணி சிங்கம் மற்றும் யானைகளுடன் தொடர்புடையவர். ஜெயந்தன் மற்றும் ஜெயந்தி (தெய்வானை), சித்திரகுப்தர் ஆகியோரின் தாயாவாள். 

## ஆதார நூல்கள்
**Hindu Goddesses: Vision of the Divine Feminine in the Hindu Religious Traditions* () by David Kinsley
*The Hindus: An Alternative History By Wendy Doniger 



பகுப்பு:சாக்தம்
பகுப்பு:கன்னிமார்கள்
பகுப்பு:இந்து பெண் தெய்வங்கள்
பகுப்பு:சப்த கன்னியர்
துவாரகை மடம்

**துவாரகை மடம்** அல்லது  **துவாரகை பீடம்** (Dwaraka pīţha or Dwaraka maţha), இந்தியாவின், குஜராத்  மாநிலத்தில், இன்றைய தேவபூமி துவாரகை மாவட்டத்தின் கடற்கரை நகரான துவாரகையில்,  ஆதிசங்கரரால் எட்டாம் நூற்றாண்டில் துவக்கப்பட்ட அத்வைத மடமாகும். சாம வேதத்தை பிரதிநிதித்துவப்படுத்தும் இம்மடத்தை **காளி மடம்** என்றும் அழைப்பர்.

இம்மடத்தின் முதல் மடாதிபதியாக இருந்தவர், ஆதிசங்கரரின்  நான்கு சீடர்களில் ஒருவரான அஸ்தாமலகர் ஆவார்.

## மேற்கோள்கள்

## வெளி இணைப்புகள்


பகுப்பு:அத்துவிதம்
பகுப்பு:குசராத்து
பகுப்பு:மடங்கள்
கழகத் தமிழ் அகராதி

**கழகத் தமிழ் அகராதி** என்பது திருநெல்வேலி, சைவசித்தாந்த நூற்பதிப்புக் கழகத்தின் புலவர் குழுவால் தொகுத்து வெளியிடப்பட்ட ஒரு தமிழ் அகராதி ஆகும். இது 1964 இல் முதல் பதிப்பாக வெளிவந்தது. 1997வரை 13 பதிப்புகளைக் கண்டுள்ளது. இவ்வகராதி தமிழிலக்கியத்தை படிப்பவர்களின் வசதிக்காகவே  தொகுக்கப்பட்டது.
பகுப்பு:தமிழ் அகராதிகள்

## ஆதாரங்கள்
*கழகத் தமிழ் அகராதி, கூகுள் புக்ஸ்
*கால அடைவில் அகரமுதலிகள்
செய்தி பிறந்த கதை (நூல்)

**செய்தி பிறந்த கதை** என்னும் நூல் பெங்களூரின் முதல் தமிழ் நாளிதழான தினச்சுடரின் ஆசிரியர் பா. சு. மணி எழுதிய நூலாகும்.

## அமைப்பு
பா. சு. மணி தினத்தந்தி நாளிதழில் வேலைக்குச்சேர்ந்து, ஆதித்தனாரிடம் பத்திரிக்கை பாடம் படித்து சென்னைக்கு வெளியே துவக்கப்பட்ட முதல் தமிழ் மாலை நாளிதழான நெல்லை பதிப்பான மாலைமுரசு நாளிதழின் ஆசிரியராகி அதன் விற்பனையை அதிகரிக்க செய்த உத்திகள், பின்னர் பெங்களூரில் தினச்சுடர் மலை நேர இதழை தொடங்கிய காலத்தில் அதை வளர்த்தெடுக்க மேற்கொண்ட முயற்சிகள் ஆகியவற்றை ஒரு இதழியலாளரின் தன்வரலாறு போன்று அமைந்துள்ளது. இதை இதழியல் படிப்பவர்களுக்கு பாட நூலாக வைக்கலாம் என தினமணி இதழின் முன்னாள் ஆசிரியர் ஏ. என். சிவராமன் தனது வாழ்த்துரையில் குறிப்பிட்டுள்ளார்.
## உசாத்துணை
செய்தி பிறந்த கதை நூல் முதற் பதிப்பு 1998, தினச்சுடர் பிரிண்டிங் டிவிசன், 11/2, குயின்ஸ் ரோடு, பெங்களூர்-52
பகுப்பு:1998 தமிழ் நூல்கள்
பகுப்பு:ஊடகவியல் தமிழ் நூல்கள்
சிருங்கேரி சாரதா மடம்

**சிருங்கேரி சாரதா பீடம்** அல்லது **சிருங்கேரி சாரதா மடம்** (Sringeri Sharadha Mutt), (கன்னடம்|ಶೃಂಗೇರಿ ಶಾರದಾ ಪೀಠ), தென்னிந்தியாவின், கர்நாடகா மாநிலத்தில், சிக்மகளூர் மாவட்டத்தில், துங்கபத்திரை ஆற்றங்கரையில், சிருங்கேரி எனுமிடத்தில், ஆதிசங்கரரால் கி.பி. எட்டாம் நூற்றாண்டில் அத்வைத தத்துவத்தை பரப்ப அமைக்கப்பட்ட முதல் மடம். யசூர் வேதத்தை பிரதிநிதித்துவம்படுத்தும் வகையில் இம்மடம் அமைந்துள்ளது. இம்மடத்தின் முதல் மடாதிபதியாக, சுரேஷ்வரர் எனும் தன் சீடரை நியமித்தார் சங்கரர். 
பெருவாரியான ஸ்மார்த்தர்கள் ஆதிசங்கரரின் அத்வைத தத்துவத்தை பின்பற்றுகிறார்கள். கி.பி. 1336-இல் விஜயநகரப் பேரரசை நிறுவ வழிகாட்டிய வித்யாரண்யர், இம்மடத்தின் தலைமைப் பொறுப்பில் இருந்தவர்.

## அமைவிடம்
மங்களூருவிலிருந்து 105 கி. மீ. தொலைவிலும், பெங்களூரிலிருந்து 303 கி. மீ. தொலைவிலும் அமைந்துள்ளது. சிருங்கேரியில் துங்கா நதிக்கரையில் அமைந்துள்ளது. மட வளாகம் ஆற்றின் வடக்கு மற்றும் தெற்கு கரையில் உள்ள சிவாலயங்களைக் கொண்டுள்ளது.  துங்கா நதியின் வடக்குக் கரையில் உள்ள மூன்று முக்கிய சன்னதிகள் உள்ளன. தெற்குக் கரையில் மடாதிபதியின் குடியிருப்பும், முந்தைய மடாதிபதிகளின் அதிஷ்டான சன்னதிகளும், சத்வித்யா சஞ்சீவினி சம்ஸ்கிருத மஹாபாதசாலாவும் உள்ளன.

## வரலாறு
அத்வைத வேதாந்தத்தின் ஸ்ரீ ஆதி சங்கராச்சாரியார், சனாதன தர்மம் மற்றும் அத்வைத வேதாந்தத்தைப் பாதுகாக்கவும் அதைப் பிரச்சாரம் செய்யவும் இந்தியாவில் நான்கு பீடங்களை நிறுவினார். அவை தெற்கில் சிருங்கேரி ஸ்ரீ சாரதா பீடம் (கர்நாடகம்), மேற்கில் துவாரகா சாரதா பீடம் (குஜராத்), கிழக்கில் பூரி கோவர்தன் பீடம் (ஒடிசா) மற்றும் வடக்கில் பத்ரி ஜோதிஷ்பீடம் ஆகும். 

ஸ்ரீஆதி சங்கரர், இந்தியா முழுவதும் பயணம் செய்தபோது, ​​சிருங்கேரியில் துங்கா நதிக்கரையில் கருவுற்ற தவளையை வெப்பமான வெயிலில் இருந்து காக்க ஒரு பாம்பு குடை போல் காத்து நிண்றதைக் கண்டதாக புராணங்கள் கூறுகின்றன. அகிம்சை என்பது ஒரு புனித ஸ்தலத்திற்கு ஏற்றது எனக் கருதி, ஸ்ரீ ஆதி சங்கரர் தனது முதல் பீடத்தை சிருங்கேரியில் நிறுவ முடிவு செய்தார். சிருங்கேரி விபாண்டக முனிவரின் மகனான ரிஷ்யசிருங்க முனிவருடனும் தொடர்புடையது.

சிருங்கேரி மடத்தின் முதல் மடாதிபதியாக ஸ்ரீ சுரேஷ்வராச்சாரியாரை ஶ்ரீ ஆதி சங்கரர் நியமித்தார். தற்போதைய  36 வது ஜகத்குரு ஆச்சார்யா ஜகத்குரு பாரதி தீர்த்த மஹாஸ்வாமி ஆவார். இவரது குரு ஜகத்குரு ஸ்ரீ அபிநவ வித்யாதீர்த்த மஹாஸ்வாமி ஆவார்.

## நூலகம்
சிருங்கேரி மடத்தின் முதல் தளத்தில் நூலகம் ஒன்று உள்ளது. இதில் பண்டைய சமஸ்கிருதக் கையெழுத்துப் பிரதிகள் பாதுகாக்கப்படுகின்றன. மேலும் சுமார் 500 பனை ஓலைச் சுவடிகளும், மிகப்பெரிய காகிதக் கையெழுத்துப் பிரதியும் உள்ளது. அவற்றில் பெரும்பாலானவை சமஸ்கிருதத்தில் உள்ளன. இந்த கையெழுத்துப் பிரதிகள் அத்வைத தத்துவத்தும், சமஸ்கிருத இலக்கணம், தர்மசூத்திரங்கள், நெறிமுறைகள் மற்றும் கலைகள் போன்ற செவ்வியல் பாடங்களுடன் தொடர்புடையவை ஆகும்.

## மேற்கோள்கள்

* 
* 
*

## வெளி இணைப்புகள்
*  சிருங்கேரி சாரதா பீடத்தின் அதிகாரப் பூர்வமான இணையதளம் 
* Tattvaloka இந்து சமயம் குறித்த மடத்தின் மாத இதழ் 
* Sringeri Vidya Bharati Foundation, USA
* Sringeri Vidya Bharati Foundation, Canada



பகுப்பு:அத்துவிதம்
பகுப்பு:கர்நாடகம்
பகுப்பு:இந்து சமய அமைப்புகள்
பகுப்பு:சிக்கமகளூர் மாவட்டம்
பகுப்பு:மடங்கள்
கபிரியேலின் கொம்பு

**கபிரியேலின் கொம்பு** அல்லது **தொரிசெல்லியின் ஊதுகொம்பு** (*Gabriel's Horn* or *Torricelli's trumpet*) என்பது முடிவுள்ள கனவளவையும் முடிவற்ற மேற்பரப்பளவையும் கொண்ட வடிவவியல் உருவாகும். இங்குக் கபிரியேல் என்பது இறுதித் தீர்ப்பு நாளை அறிவிப்பதற்காகக் கொம்பை ஊதும் கபிரியேல் தேவதூதரைக் குறித்து நிற்கின்றது. இவ்வுருவின் பண்புகள் தொடர்பான கற்கையை 17ஆம் நூற்றாண்டில் இத்தாலிய இயற்பியலாளரும் கணிதவியலாளருமான எவன்கெலிட்ட தொரிசெல்லி முதன்முதலாக மேற்கொண்டார்.

## கணித வரைவிலக்கணம்

x \ge 1 என்ற ஆட்சியில் y = \tfrac{1} {x}இன் வரைபை வரைந்து, x அச்சுப் பற்றி மூவளவில் சுழற்றுவதன் மூலம் கபிரியேலின் கொம்பு தோற்றுவிக்கப்படுகின்றது.

பகுப்பு:தோற்றமுரண்கள்
பகுப்பு:நுண்கணிதம்
இந்தூர் ஸ்டேட் வங்கி

**இந்தூர் ஸ்டேட் வங்கி** அல்லது **ஸ்டேட் பாங்க் ஆப் இந்தூர்** என்பது பாரத ஸ்டேட் வங்கியின் துணை வங்கியும், பாரத ஸ்டேட் வங்கியுடன் இணைக்கப்பட்ட வங்கியும் ஆகும்.  இவ்வங்கி தனது தலைமை வங்கியான பாரத ஸ்டேட் வங்கியுடன் இணைய இந்திய அரசு 2009 அக்டோபரில் முதற்கட்ட அனுமதியை வழங்கியது.  இவ்விணைப்புக்கு 2010 சூலை 15 அன்று மத்திய அமைச்சரவை ஒப்புதல் வழங்கியது. 2010 ஆகஸ்டு 26 அன்று இவ்வங்கி பாரத ஸ்டேட் வங்கியுடன் அதிகாரப் பூர்வமாக இணைந்தது. 

பாரத ஸ்டேட் வங்கியுடன் இணைக்கப்படும் போது இவ்வங்கி 470 கிளைகளுடன் 300 நகரங்களில் செயல்பட்டுவந்தது. 2009 மார்ச் மாதத்தில் இவ்வங்கியின் மொத்த வருவாயானது ரூபாய் 500&nbsp;பில்லியனைத் தாண்டியது.

## மேற்கோள்கள்

## வெளி இணைப்புகள்
*Official website

பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
செ. எ. ஆனந்தராஜன்

**செல்லையா எட்வின் ஆனந்தராஜன்** (*Chelliah Edwin Anandarajan* (31 சனவரி 1932 - 26 சூன் 1985) இலங்கைத் தமிழ் கல்வியாளரும், ஆசிரியரும் ஆவார். இவர் யாழ்ப்பாணம் பரி. யோவான் கல்லூரியின் ஆசிரியராகவும், அதிபராகவும் பணியாற்றியவர். ஈழப் போரின் போது இவர் தமிழீழ விடுதலைப் புலிகளால் சுட்டுக் கொல்லப்பட்டார்.

## ஆரம்பகால வாழ்க்கை
ஆனந்தராஜன் 1932 சனவரி 31 இல் இலங்கையின் வடக்கே யாழ்ப்பாணத்தில் கோப்பாயில் கோப்பாய் கிறித்தவக் கல்லூரி அதிபர் ஜி. எஸ். செல்லையாவின் மூத்த மகனாகப் பிறந்தார். கோப்பாய் கிறித்தவக் கல்லூரியிலும், பரி. யோவான் கல்லூரியிலும் கல்வி கற்றார். பின்னர் சென்னை கிறித்துவக் கல்லூரியில் உயர்கல்வி கற்று விலங்கியலில் பட்டம் பெற்றார்.

ஆனந்தராஜன் பத்மா கதிர்காமர் என்பவரை திருமணம் புரிந்தார். இவர்களுக்கு ஐந்து பிள்ளைகள்.

## பணி
இளங்கலைப் பட்டம் பெற்று இலங்கை திரும்பிய ஆனந்தராஜன் 1955 மே மாதத்தில் பரி. யோவான் கல்லூரியில் ஆசிரியப் பணியில் சேர்ந்தார். 1975 இல் துணை அதிபராகப் பதவி உயர்வு பெற்றார். 1976 மார்ச்சின் அதிபராகப் பதவியேற்று அப்பதவியில் 1985 சூன் மாதத்தில் இறக்கும் வரை தொடர்ந்தார்.

## படுகொலை
ஆனந்தராஜா 1985 சூன் 26 இல் யாழ்ப்பாணத்தில் சுட்டுக் கொல்லப்பட்டார். இலங்கை ஆயுதப் படைகளுடன் துடுப்பாட்ட நிகழ்வு ஒன்றை ஒழுங்கு படுத்தியதாகக் குற்றம் சாட்டப்பட்டு தமிழீழ விடுதலைப் புலிகள் எனச் சந்தேகிக்கப்படுபவர்களால் சுட்டுக் கொல்லப்பட்டார்.

## மேற்கோள்கள்

பகுப்பு:1932 பிறப்புகள்
பகுப்பு:1985 இறப்புகள்
பகுப்பு:யாழ்ப்பாணம் பரி யோவான் கல்லூரி மழைய மாணவர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் ஆசிரியர்கள்
பகுப்பு:இலங்கையில் அடையாளம் தெரியாதவர்களால் கொல்லப்பட்டோர்
பகுப்பு:இலங்கையின் கல்விமான்கள்
பகுப்பு:இலங்கையில் தனிநபர் தமிழர் படுகொலைகள்
பகுப்பு:இலங்கையின் வட மாகாண நபர்கள்
கோவர்தன மடம்

**கோவர்தன மடம்** (Govardhana matha), இந்தியாவின் ஒடிசா மாநிலத்தில், புரி நகரத்தில் அமைந்துள்ளது. புரி ஜெகன்நாதர் கோயிலுக்கு தொடர்புடைய கோவர்தன மடம், ஆதிசங்கரர் கி. பி., 820இல்   நிறுவிய நான்கு மடங்களில் ஒன்று. ரிக் வேதத்தை முதன்மைபடுத்த, இந்தியாவின் கிழக்குப் பகுதியில் நிறுவப்பட்ட கோவர்தன மடத்தின் முதல் மடாதிபதியாக ஆதிசங்கரரின் சீடர் பத்மபாதர் பொறுப்பேற்றார்.

பைரவர் மற்றும் பைரவியுடன், இம்மடத்தில் பெருமாள் மற்றும் சிவ பெருமான்  பூஜிக்கப்படுகிறார். 

## மேற்கோள்கள்

## வெளி இணைப்புகள்
*கோவர்தன மடத்தின் அதிகாரப்பூர்வ இணையதளம்



அத்வைதம்
பகுப்பு:ஒடிசா
பகுப்பு:மடங்கள்
பகுப்பு:புரி மாவட்டம்
பசுபதிகோயில் வரதராஜப்பெருமாள் கோயில்

**வரதராஜ பெருமாள் கோயில்** என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தின் பசுபதிகோயில் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.

## அமைவிடம்
தஞ்சாவூர் - கும்பகோணம் சாலையில் 13 கி.மீ. தூரத்திலுள்ள பசுபதிகோயில் பேருந்து நிறுத்தத்திலிருந்து அரை கி.மீ. தூரத்தில் கோயில் உள்ளது. 

## இறைவன், இறைவி

இங்கு கோயில் கொண்டுள்ள இறைவன் வரதராஜபெருமாள் மற்றும் இறைவி பெருந்தேவி தாயார் ஆவர்.

## சிறப்பு
பெரிய நம்பிகளுக்கு காட்சி தந்த வரதராஜபெருமாள், அவர் தங்கியிருந்த இந்தத் தலத்திலேயே மோட்சம் கொடுத்தார். இவ்வகையில் இத்தலம் புகழ் பெறுகிறது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
தூண்டில் பறவைகள்

**தூண்டில் பறவைகள்** என்ப து **நீர்க்காகத்தினைக் கொண்டு மீன்பிடிக்கும் முறையாகும்** (Cormorant fishing). நீர்க்காகம் என்னும் இப்பறவைகள் கூட்டம் கூட்டமாக வாழும். உலகெங்கும் இப்பறவைகள் பரவலாக காணப்படுகின்றன. இவை ஆகாயத்திலும் பறந்து செல்லும் அதேசமயம் நீரிலும் மூழ்கிச் சென்று மீன்களை வேட்டையாடும். இரண்டு நிமிடம் மூச்சு பிடித்து நீருக்குள்ளே இருக்கும். நீண்ட கழுத்து கொண்ட இப்பறவை, மிகுந்த பேராசை கொண்டது. இப்பறவையைக் கண்டால் மீனவர்களுக்கு எரிச்சல்தான். சிரமப்பட்டு பிடிக்கும் மீன்களை இப்பறவைகள் திருடித் தின்றுவிடுவதுதான் காரணம். இப்பறவைகளால் படகில் மீன்களை வைப்பது என்றால் மீனவர்களுக்குக் கவலை. 

ஆனால் சீனா, ஜப்பான் மீனவர்கள்  இப்பறவையைப் பிடித்து வைத்துக்கொண்டு இதன் மூலம் மீன் பிடிக்கின்றனர். இப்பறவையைக் கொண்டு கி.பி.960-லிருந்து பாரம்பரியமாக மீன்பிடிக்கின்றனர். இதன் நீண்ட கழுத்தில் ஒரு வளையத்தை மாட்டி அதை ஒரு சங்கிலியோடு இணைத்து கட்டிவிட்டு, காகத்தை நீரில் மீன்பிடிக்க விடுவார்கள். பறவையும் ஆர்வமாக நீரில் மீன்பிடிக்கும். ஆனால் மீனை விழுங்க இயலாது காரணம் கழுத்தில் உள்ள வளையம் இடம் கொடுக்காது. மீனவர்கள் அதன் வாயில் உள்ள மீனை எடுத்துக்கொண்டு பெயருக்கு ஒரு சிறிய மீனை அதற்கு இரையாகக் கொடுத்து மீண்டும் அதை மீன் பிடிக்க அனுப்புவர். இவ்விதமாக இப்பறவையைக் கொண்டு மீன்பிடிப்பர். 

File:Cormorant fishing -Lijiang River -Yangshuo -China -Dec2007.jpg|On the Lijiang River, Yangshuo, China
File:Cormorant fishing - Jingshan -Beijing -China-24June2005.jpg|In Jingshan, Beijing, China
File:Cormorant fishing -Suzhou -China-6July2005.jpg|In Suzhou, China


## மேற்கோள்

பகுப்பு:மீன்பிடித்தல்
அமெரிக்க மாநிலங்களின் கூட்டமைப்பின் கொடிகள்

அடுத்தடுத்து மூன்று தேசியக்கொடிகள் **[[அமெரிக்க மாநிலங்களின் கூட்டமைப்பு|அமெரிக்க மாநிலங்களின் கூட்டமைப்பின்]] கொடிகளாக** (*flags of the Confederate States of America*) இருந்துள்ளன. இவை 1861 முதல் 1865 வரை இருந்த **கூட்டமைப்பு மாநிலங்கள்** அல்லது **கூட்டமைப்பின்**   ("**Confederate States**" அல்லது "**Confederacy**") அலுவல்முறையான தேசியக் கொடிகளாக விளங்கின.

அமெரிக்க உள்நாட்டுப் போர் முடிந்த பிறகும் கூட்டமைப்பின் கொடிகள் தனிப்பட்ட அலலது அலுவல்முறையான பயன்பாட்டிற்கு பயன்படுத்தப்படுகின்றன.  இவையும் இவற்றை அடிப்படையாகக் கொண்டவையும்  ஐக்கிய அமெரிக்காவின் மெய்யியல், அரசியல், பண்பாடு, மற்றும் இனக்காழ்ப்பு சர்ச்சைகளில் இடம் பெற்றுள்ளன. மாநிலங்களில், நகரங்களில், கவுன்ட்டிகளில் காட்சிப்படுத்தப்படும் கொடிகள்,  பள்ளி/கல்லூரி/பல்கலைக்கழகங்களின் கொடிகள் தனியார் நிறுவனங்கள்/சங்கங்கள் மற்றும் தனிநபர்கள் மேற்கண்ட காரணங்களை ஒட்டி பயன்படுத்துகின்றனர். 
## குறிப்புகள்

## மேற்சான்றுகள்

பகுப்பு:ஐக்கிய அமெரிக்க வரலாறு
தேனா வங்கி

**தேனா வங்கி** (), இந்தியாவின் மும்பையை தலைமையிடமாகக் கொண்டு செயல்படும் பொதுத்துறை வங்கியாகும்.  இந்திய அரசுக்கு சொந்தமான இவ்வங்கி 1739 கிளைகளுடன் செயல்பட்டு வருகிறது. மேலும்,  2015-16 நிதியாண்டில் புதிதாக 404 கிளைகளைத் திறக்க திட்டமிட்டுள்ளது.
 1938ஆம் ஆண்டில் தொடங்கப்பட்ட இவ்வங்கி, 1969இல் இந்திய அரசால் தேசியமயமாக்கப்பட்டது.

வாரா கடன் அதிக அளவு உள்ள காரணத்தால் தேனா வங்கி புதிய கடன்கள் கொடுப்பதை நிறுத்தவும், புதிய பணியாளர்களை எடுப்பதை நிறுத்தவும் ரிசர்வ் வங்கி உத்தரவிட்டுள்ளது. தேனா வங்கியின் வாராக்கடன் அளவு சுமார் 16,000 கோடி ரூபாய் என மதிப்பிடப்பட்டுள்ளது. 

## இதனையும் காண்க

* இந்திய வங்கிகள்
* இந்தியாவில் வங்கித்<noinclude></noinclude>தொழில்

## மேற்கோள்கள்

## வெளி இணைப்புகள்
* Dena Bank 

பகுப்பு:இந்தியப் பொதுத்துறை வங்கிகள்
பகுப்பு:தேசியமயமாக்கப்பட்ட நிறுவனங்கள்
பகுப்பு:இந்திய வங்கிகள்
அலகாபாத் வங்கி

**அலகாபாத் வங்கி** இந்தியாவில் செயல்பட்டுவரும் தேசியமயமாக்கப்பட்ட  ஒரு பொதுத்துறை வங்கியாகும். இந்தியாவின் கல்கத்தாவை தலைமையிடமாகக் கொண்டு செயல்பட்டுவரும் இவ்வங்கியானது மிகப்பழமை வாய்ந்த ஒரு கூட்டுப்பங்கு நிறுவன வங்கியாகும். 2014 ஏப்ரல் 24 அன்று இவ்வங்கி தனது 150ஆவது ஆண்டில் அடியெடுத்து வைத்தது. இவ்வங்கி 1865இல் அலகாபாத்தில் தொடங்கப்பட்ட வங்கியாகும்.

## மேற்கோள்கள்

பகுப்பு:இந்தியப் பொதுத்துறை வங்கிகள்
பகுப்பு:தேசியமயமாக்கப்பட்ட நிறுவனங்கள்
பகுப்பு:இந்திய வங்கிகள்
நூலின் தன்மை

**நூலின் தன்மைகள்** யாவை என்பதை நன்னூலின் நான்காவது சூத்திரம் விளக்குகிறது.

நூலி னியல்பே நுவலி னோரிரு
 
பாயிரந் தோற்றி மும்மையி னொன்றாய்
 
நாற்பொருட் பயத்தோ டெழுமதந் தழுவி
 
யையிரு குற்றமு மகற்றியம் மாட்சியோ 

டெண்ணான் குத்தியி னோத்துப் படல 

மென்னு முறுப்பினிற் சூத்திரங் காண்டிகை 

விருத்தி யாகும் விகற்பநடை பெறுமே.- நன்னூல்- (04)

ஒரு நூலின் தன்மையை கூறவேண்டுமானால், அது இரண்டு வகையான பாயிரங்களைக் கொண்டிருக்க வேண்டும்.மூன்று வகை நூல்களில் ஒன்றாக்வும் நான்கு வகைப் பொருள்களையும் உடையதாகவும், ஏழு கொள்கைகளையும் தழுவியிருப்பதாகவும், பத்து வகையான குற்றங்கள் இல்லாத நூலாகவும், முப்பத்திரண்டு உத்திகளை உபயோகித்து உருவாக்கப்பட்டு பத்து அழகுகள் பொருந்தியதாகவும் , ஓத்து , படலம் ஆகிய உறுப்புகளைப் பெற்றும் சூத்திரம், காண்டிகை, விருத்தி என்னும் வேறுபட்ட நடைகளைப் பெற்றும் இருக்க வேண்டும்.

மேற்கண்ட சூத்திரம் பதம் பிரித்து பொருள் கொள்ளப்பட்டால், 

நூலின் இயல்பே நுவலின் ஓர் இரு

பாயிரம் தோற்றி மும்மையின் ஒன்றாய்

நாற்பொருள் பயத்தோடு எழுமதம் தழுவி

ஐயிரு குற்றமும் அகற்றி அம் மாட்சியோடு

எண் நான்கு உத்தியின் ஓத்து படலம்

என்னும் உறுப்பினில் சூத்திரம் காண்டிகை

விருத்தி ஆகும் விகற்ப நடை பெறுமே.- நன்னூல் - (04)

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
சாம் தம்பிமுத்து

**சாமுவேல் பெனிங்டன் தவராசா தம்பிமுத்து** (*Samuel Pennington Thavarasa Tambimuttu*, 1932 - 7 மே 1990) இலங்கைத் தமிழ் வழக்கறிஞரும், அரசியல்வாதியும், நாடாளுமன்ற உறுப்பினரும் ஆவார்.

## ஆரம்ப வாழ்க்கை
தம்பிமுத்து 1932 ஆம் ஆண்டில் பிறந்தவர். இவர் இலங்கை அரசாங்க சபை உறுப்பினராக இருந்த ஈ. ஆர். தம்பிமுத்துவின் உறவினர் ஆவார். முன்னாள் மேலவை உறுப்பினர் எம். மாணிக்கம் என்பவரின் மகள் கலாவைத் திருமணம் புரிந்தார். இவர்களது மகன் அருண் தம்பிமுத்து மட்டக்களப்பு மாவட்டத்தில் இலங்கை சுதந்திரக் கட்சியின் அமைப்பாளராக உள்ளார்.

## பணி
தம்பிமுத்து வழக்கறிஞராக மட்டக்களப்பில் பணியாற்றினார். மட்டக்களப்பு பிரஜைகள் குழுவின் தலைவராகவும் இருந்துள்ளார்.

தமிழர் விடுதலைக் கூட்டணியின் உறுப்பினராகப் பல காலம் இருந்து செயல்பட்டார். 1989 நாடாளுமன்றத் தேர்தலில் ஈழமக்கள் புரட்சிகர விடுதலை முன்னணியின் சார்பில் தமிழர் விடுதலைக் கூட்டணியின்  வேட்பாளர்களில் ஒருவராக மட்டக்களப்பு மாவட்டத்தில் போட்டியிட்டு வெற்றி பெற்று நாடாளுமன்றம் சென்றார்.

## படுகொலை
தம்பிமுத்து கொழும்பில் உள்ள கனடா தூதரகத்தின் முன்னால் 1990 மே 7 ஆம் நாள் இனந்தெரியாதோரால் சுட்டுக் கொல்லப்பட்டார். இதன் போது படுகாயமடைந்த இவரின் மனைவி கலா 1990 மே 16 அன்று மருத்துவமனையில் காலமானார். இப்படுகொலை தொடர்பாக தமிழீழ விடுதலைப் புலிகள் மீது குற்றம் சாட்டப்பட்டது.

## மேற்கோள்கள்

பகுப்பு:1932 பிறப்புகள்
பகுப்பு:1990 இறப்புகள்
பகுப்பு:ஈழமக்கள் புரட்சிகர விடுதலை முன்னணியின் உறுப்பினர்கள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழர் விடுதலைக் கூட்டணி அரசியல்வாதிகள்
பகுப்பு:இலங்கை மெதடிசக் கிறித்தவர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
இந்திய அறிவியல் வளர்ச்சிக் கழகம்

**இந்திய அறிவியல் வளர்சிக் கழகம்**  (Indian Association for the Cultivation of Science) (**IACS**), இந்தியாவின் கொல்கத்தா நகரில் அமைந்துள்ள பழமையான ஆராய்ச்சிக் கழகம் ஆகும்.  இக்கழகம் பிரித்தானிய இந்தியாவில் அறிவியலை மாணவர்களிடையே ஊக்கப்படுத்தும் நோக்கில், 29 சூலை 1876 ஆம் ஆண்டில் *மகேந்திர சர்கார்* என்ற மருத்துவரால் துவக்கப்பட்ட இந்தியாவின் பழைமையான தன்னாட்சி கொண்ட அறிவியல் கழகம் ஆகும்.

தெற்கு கொல்கத்தாவின், ஜாதவ்பூர் நகரில் இவ்வறிவியல் கழகம் அமைந்துள்ளது. தொடக்கத்தில் பௌதிகம், புவியியல், உயிரியல் ஆசியவற்றைக் கற்றுக்கொடுக்கும் நிறுவனமாக  இருந்து, பின்னர் 1907- ஆம் ஆண்டில் பேராசிரியர் சீ. வீ. இராமன் சேரவே, விஞ்ஞான ஆராய்ச்சி நிலையமாக ஆயிற்று. இவ்வாராய்ச்சி வேலையில் பேராசிரியர் இராமனுக்கு டாக்டர் கே. எசு. கிருசுணனும் மற்றும் பல ஆராய்ச்சியாளரும் துணை செய்தனர். பேராசிரியர் என்ற பெயரால் முதன் முதலாக நியமிக்கப்பட்டவர் டாக்டர் கே. எசு. கிருசுணனாவார். தேவையான நூல்கள் நிறைந்த நூல் நிலையமும் துல்லியமான கருவிகள் கொண்ட தொழிற்கூடமும் இங்கு இருக்கின்றன. இந்நிறுவனம் தற்போது பட்டம் பெற்றவர்கள் செய்யும் ஆராய்ச்சிச் சாலையாக இருந்துவருகிறது.

## பாடத்திட்டங்கள்
இயற்பியல், வேதியல், உயிரியியல், ஆற்றலியல், பலபடிம(பாலிமர்) வேதியியல் போன்ற துறைகளில், முனைவர் படிப்பிற்கான அடிப்படை ஆராய்ச்சி கூடங்கள் கொண்டுள்ளது.

## சிறப்பு மிக்கவர்கள்
* இந்தியாவின் முதல் அறிவியல் ஆய்விதழ், இந்திய அறிவியல் வளர்சிக் கழகத்தின் சார்பில், சர். சி. வி. இராமனை ஆசிரியராகக் கொண்டு 1926இல் துவக்கப்பட்டது. இவ்வாய்விதழின் இரண்டாம் தொகுதியில் நோபல் பரிசு பெற்ற இராமன் விளைவு என்ற இயற்பியல் கட்டுரை வெளியானது..

## மேற்கோள்கள்

## புற இணைப்புகள்
* இந்திய அறிவியல் மேம்பாட்டுக் கழகத்தின் அதிகாரப்பூர்வமான இணையதளம்

பகுப்பு:கொல்கத்தா
பகுப்பு:மேற்கு வங்காளம்
பகுப்பு:இந்திய தொழில்நுட்பக் கழகங்கள்